**PREDKLADACIA SPRÁVA**

Návrh zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov (ďalej len „návrh zákona“) predkladá Ministerstvo kultúry Slovenskej republiky ako iniciatívny materiál.

Cieľom návrhu zákona je presun Múzea Slovenského národného povstania zo zriaďovateľskej pôsobnosti Ministerstva kultúry SR do zriaďovateľskej pôsobnosti Ministerstva obrany Slovenskej republiky a zvýšenie kvality plnenia úloh Múzea Slovenského národného povstania v oblasti jeho špecializácie. Návrhom zákona sa ďalej navrhuje doplniť funkčné obdobie štatutárnych orgánov a vedúcich zamestnancov múzeí a galérií.

Návrh zákona nie je predmetom vnútrokomunitárneho pripomienkového konania.

Návrh zákona bol predmetom medzirezortného pripomienkového konania od 20. augusta 2021 do 30. augusta 2021.

Účinnosť návrhu zákona sa navrhuje od 1. januára 2022 s prihliadnutím na predpokladanú dĺžku legislatívneho procesu, ako aj z dôvodu eliminácie neprehľadnosti vo vzťahu k čiastkovému čerpaniu rozpočtu, prechodu rozpočtovaných príjmov a výdavkov na právneho nástupcu, ako i možnosť vzniku nezrovnalostí z hľadiska účtovníctva a výkazníctva.